Գիտության թանգարան (Բոստոն)

Գիտության թանգարան (անգլ.՝ The Museum of Science), գիտական թանգարան Բոստոնում, Մասաչուսեթսում։ Տեղակայված է Գիտությունների զբոսայգում։ Թանգարանը 700 ինտերակտիվ ցուցանմուշների հետ ամեն օր հյուրընկալում է նոր ներկայացումներ ևս։ Թանգարանը նաև Կենդանաբանական այգիների ու ակվարիումների ընկերության անդամ է և ապաստան է հանդիսանում ավելի քան 100 կենդանիների համար, որոնցից շատերը փրկվել ու վերականգնվել են շատ վտանգավոր իրավիճակներից։ Պատմություն Հիմնում և առաջին տարիներ Թանգարանը հիմնվել է որպես Բնության պատմության բոստոնյան ընկերակցություն 1830 թվականին։ Հիմնվել է մի խումբ մարդկանց կողմից, ովքեր ցանկանում էին կիսել իրենց գիտական հետաքրքրությունները։ XIX դարում այն ընդունված էր կոչել պարզապես Բնության պատմության բոստոնյան ընկերակցություն, և այս անունը հաճախ է հանդիպում գրականության մեջ։ 1862 թվականին Black Bay տարածքում շենք կառուցվեց և անվանվեց «Բնության պատմության Նոր Անգլիայի թանգարան»։ Թանգարանը տեղակայված էր Մասաչուսեթսի տեխնոլոգիական ինստիտուտի (ՄՏԻ) Ռոջերս շինության կողքին, և նոր կլասիցիզմի ոճով երկու շենքերն էլ նախագծվել էին Վիլլիամ Գ. Փրեսթոնի կողմից։ ՄՏԻ-ի առաջին շենքը քանդվել է 1939 թվականի, բայց Բնության պատմության թանգարանի շենքը գոյատևում է մինչև այսօր որպես տնային կահավորանքի ցուցադրման տաղավար։ Ընկերակցության կողմից մեծ գիտական աշխատանք է տարվել, հատկապես` երկրաբանության ոլորտում։ Եվ այդ աշխատանքի արդյունքներն այսօր առցանց հասանելի են Բնության պատմության բոստոնյան թանգարանի արխիվում։ Թանգարանում մոտ 1900 թվականին ավելացվել են գրադարան ու երեխաների սենյակ։ 1939 թվականին այն վերանվանվել է Գիտության թանգարան` նոր տնօրենի ղեկավարության ընթացքում։ 1830/1864–1945 թվականների Բնության պատմության բոստոնյան թանգարանը չպետք է շփոթել Բնության պատմության Վարրենի մասնավոր թանգարանի (1858-1906) թանգարանի հետ։ Վերջինիս հավաքածուն 1906 թվականին տեղափոխվել են Նյու Յորքի Բնության պատմության ամերիկյան թանգարան։ Երկրորդ Աշխարհամարտից հետո Երկրորդ աշխարհամարտից հետո Գիտության թանգարանի հին շենքը վաճառվել է և թանգարանը տեղափոխվել է, արդեն` Բոստոնի թանգարան անունով։ Թանգարանն 99 տարով տարածք է վարձակալել Գիտությունների զբոսայգի կոչվող տարածքում և տարեկան վճարում է մեկ դոլար։ Շենքի կառուցումն սկսվել է 1948 թվականին, և 1951 թվականին թանգարանը բացվել է։ Վիճելիորեն այն համարվում է երկրի առաջին գիտական թանգարանը։ Առաջին մի քանի տարիների ընթացքում թանգարանը զարգացրել է շրջող պլանետարիում, որի տարբերակները մինչև այսօր օգտագործվում են Մեծ Բոստոնի շատ տարրական դպրոցներում։ Այս տարիների ընթացքում է ձեռք բերվել նաև «Սփուկին», հսկա բուն, որը դարձել է թանգարանի խորհրդանիշը։ Այն ապրել է 38 տարի, հայտնի ամենաերկար տարիքը, որ երբևէ բուն ապրել է։ Թանգարանում այսօր ցուցադրվում են մի շարք ցուցանմուշներ, որոնք երեխաներին սովորեցնում են Նոր Անգիայի ու աշխարհի կենդանիների մասին։ 1970-ականներին ու 1980-ականներին շարունակվել է թանգարանի ընդլայնումը։ 1999 թվականին Բոստոնի Համակարգչային թանգարանը փակվել է և այն միացել է Գիտության թանգարանին։ Համակարգչային թանգարանի ցուցանմուշների մի մասը տեղափոխվել է Գիտության թանգարան, իսկ հիմնական մասը` Կալիֆորնիայի Համակարգչային թանգարան։ Թանգարանի հիմնական ընդլայնումն ու թարմացումը տեղի է ունեցել 2005-2006 թվականներին։ Թանգարանի մուտքը գտնվում է Բոստոն և Քեմբրիջ քաղաքների սահմանում։ 2013 թվականին թանգարանում անց է կացվել Բոստոնի և Քեմբրիջի քաղաքային խորհուրդների առաջին միացյալ համագումարը Հետագա աշխատանքներ 2013 թվականից սկսած Գիտության թանգարանը սկսել է զարգացնել նոր կրթական բովանդակություն։ Նախագծի արժեքը 250 միլիոն դոլար է։ Երեք նոր ցուցասրահներ են բացվել։ Դրանք են Մարդկային կյանքի սրահը, Yawkee պատկերասրահը և Ի՞նչ է տեխնոլոգիան սրահը։ Մարդկային կյանքի սրահը բացվել է 2013 թվականի նոյեմբերին, և հիմնական շեշտն այստեղ դրված է մարդու կենսաբանության վրա։ 2016 թվականի հոկտեմբերի 18-ին Նյու Յորքի նախկին քաղաքապետ Մայքլ Բլումբերգը հայտարարեց, որ իր Բլումբերգ բարեգործական հիմնադրամը 50 միլիոն դոլար է նվիրում թանգարանին։ Սա թանգարանի երբևէ ստացած ամենամեծ նվիրատվությունն է եղել։ Շնորհանդեսներ և ծրագրեր Թանգարանն այցելուներին առաջարկում է մի շարք ցուցադրություններ, որոնցից են Խորագրի հետևում. բացահայտում է գիտության ու տեխնոլոգիաների կարևոր նորությունները Խորագրի հետևում. փոփոխվող կլիմա. ներկայացնում է կլիմայի վերաբերյալ կատարվող ուսումնասիրությունները, խոսում է փոփոխվող կլիմայի մասին և քննարկում է մոլորակի համար լավագույն լուծումները Լաբորատորիա` ձեռքի տակ. բոլոր տարիքի այցելուներին հնարավորություն է տալիս բացահայտել գիտության տարբեր ուղղությունները Նախագծային մարտահրավերներ. կազմակերպում է նախագծերի հետ կապված տարբեր խնդիրների լուծման վորքշոփեր Լուսավորություն Կենդանիների ցուցադրություն. բացահայտում է կենդանիների վարքը, հարմարավողականությունը Գիտությունն ուղիղ եթերով. պատմում է գիտական բացահայտումների մասին Հրաշք գիտություն Գիտության ճեպանկար. ներկայացվում են վերջին գիտական ու տեխնոլոգիական զարգացումները մեր կյանքում Ժամանակակից գիտության և տեխնոլոգիա կենտրոն Պատկերասրահ Ծանոթագրություններ Արտաքին հղումներ Պաշտոնական կայք Այժմյան ցուցադրություններ և անդրադարձներ